Nna Fa (Ayen akkeni yakw a d-ḥekku, Ṭbib iqqaṛ-as kan: Yaah, yaah a Nna Fa…) Asmaken ara d ggeγ akka čiṭaḥ zaεma d tameṭṭut ad ččeγ ciṭ n lqewt, dγa ayen sseblaγ a mmi ḥebbu d daεwessu : ama qaṛeḥ, ama semmum , ama ẓiḍ…ayen ččiγ, ula d ciṭ n tčinatt ma aṛḍaγ-tt… d ajajiḥ, d ajajiḥ kan a yettenkaren di taεbbuṭ n nana-k Faḍma. Ad astiniḍ d tazalamaṭ i diyi-tcaεleḍ (teswaεd si taεbbuṭ-is alama d tiyarsi-s, ansi yakw ittaεdi ujajiḥ-nni). Ma mačči d ajajiḥ…d imiṛzig. Akken kan a feṛḥeγ ad as-inniγ waqila yerked ciṭaḥ-nni n lqewt…ad iyi-tt-isfuger imiṛzig.